**Информационен бюлетин на Съвета по международни счетоводни стандарти (IASB) – април 2022 г.**

Настоящият бюлетин на Съвета по международни счетоводни стандарти (IASB) представя предварителните решения на Съвета. Проектите, засегнати от тези решения могат да бъдат намерени в [работната програма](https://www.ifrs.org/content/ifrs/home/projects/work-plan.html). Окончателните решения на Съвета по международни счетоводни стандарти относно МСФО стандарти (IFRS® Standards), Изменения и Разяснения (IFRIC® Interpretations) се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS Foundation).

IASB проведе заседание на [25–28 април 2022](https://www.ifrs.org/content/ifrs/home/news-and-events/calendar/2022/april/international-accounting-standards-board.html) г.

**Съдържание**

**Изследователска работа и изготвяне и въвеждане на стандарти**

* [Преглед след въвеждане на МСФО 9—класифициране и оценяване (Документ по програмата 3)](https://www.ifrs.org/news-and-events/updates/iasb/2022/iasb-update-april-2022/#1)
* [Метод на собствения капитал (Документ по програмата 13)](https://www.ifrs.org/news-and-events/updates/iasb/2022/iasb-update-april-2022/#2)
* [Коментар на ръководството (Документ по програмата 15)](https://www.ifrs.org/news-and-events/updates/iasb/2022/iasb-update-april-2022/#3)
* [Репутация и обезценка (Документ по програмата 18)](https://www.ifrs.org/news-and-events/updates/iasb/2022/iasb-update-april-2022/#4)
* [Основни финансови отчети (Документ по програмата 21)](https://www.ifrs.org/news-and-events/updates/iasb/2022/iasb-update-april-2022/#5)
* [Втори всеобхватен преглед на счетоводния стандарт МСФО за МСП (Документ по програмата 30)](https://www.ifrs.org/news-and-events/updates/iasb/2022/iasb-update-april-2022/#6)
* [Инициатива за оповестяване—дъщерни предприятия без публична отчетност: оповестявания (Документ по програмата 31)](https://www.ifrs.org/news-and-events/updates/iasb/2022/iasb-update-april-2022/#7)

**Поддържане и последователно прилагане**

* [Поддържане и последователно прилагане (Документ по програмата 12)](https://www.ifrs.org/news-and-events/updates/iasb/2022/iasb-update-april-2022/#8)
* Безсрочни депозити с ограничения върху използването им, произтичащи от договор с трета страна [(МСС 7): финализиране на решение по програмата (Документ по програмата 12A)](https://www.ifrs.org/news-and-events/updates/iasb/2022/iasb-update-april-2022/#9)
* [Актуална информация от КРМСФО за март 2022 г. (Документ по програмата 12B)](https://www.ifrs.org/news-and-events/updates/iasb/2022/iasb-update-april-2022/#10)

**Стратегия и общо управление**

* [Трето допитване във връзка с програмата (Документ по програмата 24)](https://www.ifrs.org/news-and-events/updates/iasb/2022/iasb-update-april-2022/#11)

**Изследователска работа и изготвяне и въвеждане на стандарти**

**Преглед след въвеждане на МСФО 9—класифициране и оценяване (Документ по програмата 3)**

На 25 април 2022 г. IASB проведе заседание, за да анализира получените като обратна информация становища относно изискванията за оценяване на характеристиките на договорните парични потоци по финансов актив.

***Основни теми в получените като обратна информация становища***

IASB обсъди двете основни теми, повдигнати в получените като обратна информация становища —договорно свързани инструменти и финансови активи с характеристики, свързани с околната среда, социалната отговорност и корпоративното управление. От IASB не бе поискано да взема каквито и да е решения.

На заседанието си през май 2022 г. IASB ще продължи с обсъжданията си и ще вземе решение дали да предприеме действия в отговор на получените като обратна информация становища по тези две теми.

***Други теми в получените като обратна информация становища***

IASB разгледа също така и шест въпроса относно приложението, повдигнати в повдигнати в получените като обратна информация становища:

* Въпрос А—дали финансовият актив няма характеристики на такъв без право на регрес (т.е., характеристики, които ограничават претенциите на предприятието по отношение на конкретно посочени активи на длъжника) и при какви обстоятелства от предприятието се изисква да оцени паричните потоци от конкретно посочените активи;
* Въпрос Б—дали предприятието трябва да вземе под внимание паричните потоци, произтичащи от законодателство относно механизми за спасяване без използване на публични финанси (рекапитализация чрез вътрешни източници), когато съответните законови изисквания са възпроизведени или включени като препратка в договора;
* Въпрос В—дали лихвени проценти, които са договорно коригирани с оглед на инфлацията, въвеждат ливъридж;
* Въпрос Г— дали лихвени проценти, които включват наложен от държавата коефициент на ливъридж, представляват регулирани лихвени проценти, описани в МСФО 9;
* Въпрос Д—дали характеристика на предсрочно погасяване включва разумна компенсация за предсрочното прекратяване на договора; и
* Въпрос Е—дали конкретни видове лихвени проценти включват модифициран елемент за стойността на парите във времето.

IASB реши:

* да разгледа Въпрос A с анализа на Съвета относно договорно свързаните инструменти;
* да разгледа Въпрос Б, след като Съветът е разработил допълнително проекта си *Финансови инструменти с характеристики на собствен капитал*;
* да проведе информационна кампания с членовете на Консултативния форум по счетоводни стандарти и Комитета по разясненията на МСФО, за да събере допълнителна информация във връзка с Въпрос В и Въпрос Г; и
* да не предприема допълнителни действия по Въпрос Д и Въпрос Е.

Всичките десет членове на IASB изразиха съгласие с това решение.

***Следващ етап***

На заседанието си през май 2022 г. IASB ще завърши обсъжданията във връзка с характеристиките на договорните парични потоци.

На бъдещи свои заседания IASB ще анализира получените като обратна информация становища по останалите теми, разглеждани в прегледа след въвеждане.

**Метод на собствения капитал (Документ по програмата 13)**

На 27 април 2022 г. IASB проведе заседание, за да продължи обсъжданията си относно изследователския проект, посветен на метода на собствения капитал. IASB:

* обсъди прилагането на метода на собствения капитал при закупуването на допълнително участие в асоциирано предприятие без промяна в значителното влияние (Документ по програмата 13A).
* извърши преглед на констатациите от изследователската работа относно с промените, направени в счетоводните МСФО стандарти, произтичащи от проектите във връзка с *Концептуалната рамка*, бизнес комбинациите и съвместните споразумения (Документ по програмата 13Б). От IASB не бе поискано да взема каквито и да е решения във връзка с констатациите от изследователската работа.

***Покупки на допълнително дялово участие в асоциирано предприятие без промяна в значителното влияние* (Документ по програмата 13A)**

IASB реши в порядък на работна хипотеза да се консултира със заинтересованите страни относно оценяване цената на придобиване на инвестицията, когато инвеститорът придобива значително влияние, като справедливата стойност на прехвърленото възнаграждение, включително справедливата стойност на всяко притежавано преди това участие в предприятието, в което е инвестирано.

Всичките десет членове на IASB изразиха съгласие с това решение.

IASB също така:

1. да разгледа три подхода за прилагане на метода на собствения капитал, когато инвеститор закупи допълнително участие в собствеността на асоциирано предприятие без промяна в значителното влияние; и
2. да поиска от екипа да продължи работата с подхода, при който инвеститор, който е придобил значително влияние, ще оценява инвестицията в асоциираното предприятие като натрупване на покупки.

***Следващ етап***

IASB ще обсъди как подходът се прилага към други въпроси, свързани с прилагането.

**Коментар на ръководството (Документ по програмата 15)**

На 28 април 2022 г. IASB проведе заседание, за да приключи обсъжданията си на получените като обратна информация становища във връзка с предложенията си за преработване на изложението за практика, посветено на коментара на ръководството, съгласно изложеното в Проекта за обсъждане *Коментар на ръководството*. От IASB не бе поискано да взема каквито и да е решения.

***Следващ етап***

IASB ще обмисли насоката за развитие на този проект на бъдещо заседание.

**Репутация и обезценка (Документ по програмата 18)**

На 26 април 2022 г. IASB проведе заседание, за да обсъди проекта си, посветен на репутацията и обезценката. През [септември 2021](https://www.ifrs.org/content/ifrs/home/news-and-events/updates/iasb/2021/iasb-update-september-2021/#5) г.  реши да даде приоритет на:

* вземане на неокончателни решения относно пакета от потенциални изисквания за оповестяване при бизнес комбинации, описани в Документа за обсъждане *Бизнес комбинации - оповестяване, репутация и обезценка*.; и
* анализирането на специфични аспекти на получените като обратна информация становища във връзка с последващото счетоводно отчитане на репутацията.

На това заседание IASB обсъди:

1. обратната информация от допълнителните информационни дейности относно предварителните виждания на IASB, описани в Документа за обсъждане, относно потенциални подобрения на настоящите изисквания за оповестяване при бизнес комбинации; и
2. как да се развият или доразвият тези предварителни възгледи.

От IASB не бе поискано да взема каквито и да е решения.

***Следващ етап***

IASB ще обсъди конкретни аспекти на получените като обратна информация становища, идентифицирани през септември 2021 г., относно последващото счетоводно отчитане на репутацията.

След това IASB ще вземе решения относно: а) пакета от изисквания за оповестяване при бизнес комбинации; б) дали да запази предварителното си становище за запазване на подхода за последващо счетоводно отчитане на репутацията, основан само на обезценка; и в) други теми в обхвата на проекта.

**Основни финансови отчети (Документ по програмата 21)**

На 26 април 2022 г. IASB проведе заседание, за да обсъди предложение в Проекта си за обсъждане *Общо представяне и оповестявания*. Обсъжданото предложение би било да се изиска от предприятието да оповести анализ на своите оперативни разходи според тяхното естество в пояснителните приложения, когато предприятието отчита своите оперативни разходи по функции в отчета за печалбата или загубата.

***Анализ на оперативните разходи според тяхното естество в пояснителните приложения* (Документ по програмата 21A)**

От IASB не бе поискано да взема каквито и да е решения. Съветът обсъди:

1. обратна информация от писмата с коментари, в които се предлага подход на частична матрица и какво може да включва изискването за оповестяване на частична матрица;
2. разходите и ползите, свързани с такъв подход, въз основа на обратната информация от ограничените контакти с консултативните органи на IASB, както и със съставителите и потребителите на финансови отчети; и
3. обхвата на бъдещи документи, свързани с тази тема.

***Следващ етап***

На бъдещи свои заседания IASB ще продължи с по-нататъшните разисквания на предложенията по проекта.

**Втори всеобхватен преглед на счетоводния стандарт МСФО за МСП (Документ по програмата 30)**

На 27 април 2022 г. IASB проведе заседание, за да обсъди дали и ако да – как – да предложи изменения в счетоводния стандарт *МСФО за МСП* като част от втория всеобхватен преглед.

***Към проект за обсъждане—оповестявания* (Документ по програмата 30A)**

IASB реши в порядък на работна хипотеза да предложи изменения в 16 раздела от сегашния стандарт на базата на прилагането на принципите, договорени от Съвета през март 2022 г. във връзка с актуализиране на изискванията за оповестяване в счетоводния стандарт *МСФО за МСП*.

Всичките десет членове на IASB изразиха съгласие с това решение.

***Следващ етап***

На бъдещо свое заседания IASB ще продължи разработването на предложенията по проекта.

**Инициатива за оповестяване—дъщерни предприятия без публична отчетност: оповестявания (Документ по програмата 31)**

На 27 април 2022 г. IASB проведе заседание, за да обсъди получените като обратна информация становища във връзка с Проекта си за обсъждане *Дъщерни предприятия без публична отчетност: оповестявания*. В Проекта за обсъждане се излагат предложенията за нов счетоводен МСФО стандарт, който би разрешил на отговарящи на условията дъщерни предприятия да прилагат в своите финансови отчети счетоводните МСФО стандарти с намалени изисквания за оповестяване.

От IASB не бе поискано да взема каквито и да е решения.

***Следващ етап***

На бъдещо свое заседания IASB ще обсъди плановете си за повторни разисквания на предложенията по проекта. IASB първо ще разисква основните въпроси, свързани с обхвата на предложения стандарт заедно с обсъждането на обхвата на счетоводния стандарт *МСФО за МСП*.

**Поддържане и последователно прилагане**

**Поддържане и последователно прилагане (Документ по програмата 12)**

На 26 април 2022 г. IASB проведе заседание, за да разгледа решението си по програмата, както и други въпроси, разисквани на проведеното през март 2022 г. заседание на Комитета по разясненията на МСФО.

**Безсрочни депозити с ограничения върху използването им, произтичащи от договор с трета страна (МСС 7): финализиране на решение по програмата (Документ по програмата 12A)**

На IASB бе поставен въпросът дали Съветът възразява срещу решението по програмата *Безсрочни депозити с ограничения върху използването им, произтичащи от договор с трета страна*(МСС 7 *Отчет за паричните потоци*).

Нито един от членовете на IASB не възрази срещу решението по програмата.

***Следващ етап***

Решението по програмата ще бъде публикувано през април 2022 г. като допълнение към [Бюлетина с актуална информация от КРМСФО за март 2022](https://www.ifrs.org/content/ifrs/home/news-and-events/updates/ifric/2022/ifric-update-march-2022.html) г.

**Актуална информация от КРМСФО за март 2022 г. (Документ по програмата 12Б)**

IASB бе запознат с актуална информация от заседанието на Комитета през март 2022 г. Подробности за това заседание са публикувани в Бюлетина с актуална информация от КРМСФО за март 2022 г.

От IASB не бе поискано да взема каквито и да е решения.

**Стратегия и общо управление**

**Трето допитване във връзка с програмата (Документ по програмата 24)**

На 25 април 2022 г. IASB проведе заседание, за да:

* вземе решение кои нови проекти да добави към работната си програма за периода 2022 – 2026 г. (Документ по програмата 24A); и
* да обсъди коментарите във връзка с регламентираната процедура, направени от предоставилите становище лица в отговор на Искането за предоставяне на информация *Трето допитване във връзка с програмата* (Документ по програмата 24Б).

IASB бе запознат също така и с актуална информация относно някои стратегически допитвания до националните органи за изготвяне и въвеждане на стандарти.

***Проекти, които да бъдат добавени към работната програма на IASB за периода 2022 – 2026 г.* (Документ по програмата 24A)**

На заседанието си през март 2022 г. IASB подбра седем проекта за обсъждане на бъдещо заседание. На заседанието си през април 2022 г. IASB разгледа допълнително тези проекти от краткия списък и реши:

1. да добави към работната си програма проект за поддържане и последователно прилагане във връзка с рисковете, свързани с климата;
2. да добави към изследователските си проекти проекти, посветени на:
   1. нематериални активи; и
   2. отчета за паричните потоци и свързани с него въпроси;
3. да се създаде резервен списък с проекти, които могат да бъдат добавени към работната програма само при наличие на допълнителен капацитет;
4. да добави към резервния списък проекти относно:
   1. оперативни сегменти; и
   2. механизми за определяне на цените на замърсители; и
5. да не добавя към работната си програма проекти относно:
   1. криптовалути и свързани с тях сделки и операции; или
   2. оповестявания във връзка с предположението за действащо предприятие.

Всичките десет членове на IASB изразиха съгласие с това решение.

***Общ преглед на коментарите във връзка с регламентираната процедура* (Документ по програмата 24Б)**

IASB обсъди коментарите във връзка с регламентираната процедура, направени от респондентите на Искането за предоставяне на информация. От IASB не бе поискано да взема каквито и да е решения. Коментарите на респондентите и наблюденията на екипа ще бъдат комуникирани до Надзорния комитет по въпросите на регламентираната процедура на попечителите на Фондация МСФО.

***Следващ етап***

IASB ще публикува изложение на получените като обратна информация становища, в което ще обобщи обратната информация във връзка с Искането за предоставяне на информация, както и дейностите и работната програма на IASB за периода 2022-2026 г.